**Lærermateriale AT 6**

**Introduktion:**
AT-6 er en generalprøve på AT-eksamen i 3g. Eleverne skal introduceres til en ”rigtig” AT-opgave med opgaveformulering, ressourcerum m.m.. Lærerne vælger – evt. i samarbejde med klassen – hvilken AT-opgave, der arbejdes med i årsprøven.

Da synopsen først er introduceret i sin helhed i AT-5, er der stadig tænkt en progression ind i forhold til den samlede selvstændige arbejdsproces.

Det er således hensigtsmæssigt at ”vise vej” med en faglig introduktion til et eller flere underemner til den valgte AT-opgave, hvorefter eleverne selv – under vejledning – kan gå mere i dybden med deres (valgte) emne i arbejdet med at udforme problemformuleringen og besvare den.

Inddrag evt. [VGTs synopsismodel for 2.g](http://skriftlighed.fr-gym.dk/studieforb/Studieforberedende_opgaver/AT-5_Synopsismodel_2g.html) i jeres introduktion.

**Opsamling og evaluering**
Evalueringen tager udgangspunkt i de AT-faglige mål for AT-6 og omfatter hele den tredelte fremlæggelse. Der afsættes tid i den årsprøve til feedback på både synopsen og den mundtlige del af prøven.

**Huskeliste til planlægningen af AT-6**
*Elevforudsætninger*
- Hvad har eleverne lært i AT-4 og AT-5?

*Hvordan introduceres eleverne til:*
- Formål og mål for AT-6
- AT-opgaven med opgaveformulering og ressourcerum
- AT-synopsen
- Evt. repetition af krav og forventninger synopsen og den mundtlige prøve – herunder [Talepapiret](http://skriftlighed.fr-gym.dk/studieforb/Studieforberedende_opgaver/AT-5_talepapir.html)
- Det faglige stof fra fagene til emnet

*Planlægning af rammerne*
- Tidsforbrug til introduktionen
- Tidsplan for introduktion, projektarbejde og evaluering
- Planlægning af deadlines
- Gruppedannelser eller individuelt arbejde

*Evaluering*
- Hvilke fokuspunkter i evalueringen?
- Hvordan evalueres gruppernes synopser?
- Hvordan evalueres den mundtlige fremlæggelse?

*Studierapporten*
- Hvem laver undervisningsbeskrivelsen i Lectio?
- Hvem sætter tid af til, at eleverne udfylder studierapporten